
TENT  AMEN  MEDIC  UM 

INAUGUIIALE 

CE 

VENENIS  MINERALIBUS, 

EXPERIMENTA  QUAEDAM  ATgUE  OBSERVATIONE6 
COMPLECTENS. 


AUCTOBE  DONALDO  M.  CAMPBELL. 

^JuAEDAM  de  venenis  mineralibus  generi 
mortalium  maxime  inimicis,  de  quorum  viri- 
bus  atque  efFectibus  experimenta  pauca  nu- 
per  institui,  noh  ihutilia  fore  speravi  j  nam  si 
in  uUa,  in  hac  certe  medicinae  parte,  experi- 
menta necessaria  sunt.  Enim  experimentis 
cognitis,  sententiae  quas  quidam  de  eorum 

modo  operandi  protulerunt,  rebus  vix  con- 
sentaneae  esse  videntur. 

De  experimentis  quae  ad  venena  extrinse- 
cus  admota  spectant,  notandum  est,  vulnera 
quibus  indita  fuerunt,  adeo  levia  fuisse  et 
superficialia,  ut  vix  gutta  quidem  sanguinis 
proflueret. 

Quae  sequuntur  experimenta,  Clar.  Doc- 
tore  Duncan  juniore  rogante,  duo  prima  feci, 
causa  Domini  Brodie  experimenta  probandi 
ingeniosa  *. 

Doctor  Duncan  plerumque  aderat  quum 
experimenta  fiebant. 


EXPERIMENTA  DE  ARSENICO. 

Experiment.  I.  —  Ad  imam  colli  verte- 
bram,  infra  cuniculi  cutem,  quinque  grana 


•  Philos.  Transac.  Part  I,  for  1812. 

oxidi  arsenici  albi  collocata,  et  vulnus  sutura 
clausum  fuit.  Plures  alvi  cito  secutae  dejec- 
tiones  ;  intestinorum  acutum  dolorera  pati  vi- 
sus  J  et  tres  horas  et  quadrantem  post  arseni- 
cum  applicatum  raortuus  est.  Cibum  nullum 
sumpserat. 

Sectio  cadwoeris. — Corpus  adhuc  calidum 
patefeci.  Thorace  inspecto,  cordis  motus  per 
horae  partem  duodecimam  perstabat ;  dex- 
trum  cordis  latus  sanguinis  nigri  plenum  erat, 
et  pulmones  coUapsi  :  abdomine,  intestina 
tenuia  vacua,  crassa  tamen  materia  viridi  ci- 
boque  plena ;  eadem  quoque  materia  ventri- 
culus  plenus.  Facies  interna  ventriculi  inflam- 
matione  rubuit,  atque,  quo  propior  oesopha- 
go,  eo  magis  inflammata:  oesophagus  et  intes- 
tina Sana  :  quoad  vulnus,  maxima  fuit  copia 
seri,  absque  inflammationis  signis :  arsenici 
major  pars  adhuc  insoluta  fuit. 

Exp.  II. — Incisione  in  superiore  et  interiore 
parte  inguinis  dextri  cuniculi  facta,  oxidi 
arsenici  albi  grana  tria  infra  cutem  collocavi, 

et  vulnus  sutura  atque  emplastro  adhaesivo 
clausi,  ne  cuniculus  lingeret.     Per  horae 
dimidium,  dolorem  a  vulnere  sentire  vi- 
sas est;  postea  autem,  per  horas  octo  cum 
semisse  valuit,  atque  cibum  coepit  j  dein  per 
horas  duas  cibum  recusavit,  sed  aliter  sese 
bene  habuit.    Quatuor  elapsis  horis,  convul- 
sionibus  afficiebatur  ;    respiratio  difficilis ; 
pulsus  celer  atque  debilis :  paulo  post,  mo- 
tum  perdidit  voluutarium,  et,  treraoribus  cru- 
rum  accedentibus,  mortuus  est.    Horas  fere 
sexdecim  ab  arsenico  admoto  vixit.  Nulla 
aderat  diarrhoea.    Pupillae  ante  mortem  e- 
rant  dilatatae. 

Sectio  cadaveris.  —  'Post  horas  duodecim 
corpus  scrutatus  sum.  Vulnus  parum  inflam- 
mationis  exhibuit.  Pars  arsenici  minima  re- 
perta  fuit.  E  regione  vulneris  parietes  ab- 
dominis  introrsum  magnam  inflammationera 
subierant.  Intestinum  caecum  etiam  multum 
ftiit  inflammatum,  et  materia  viridi  plenum  ; 
coli  intus-susceptiones  quatuor ;  intestina  te- 
nuia  vacua.  Ventriculi  facies  interna  multum 

inflammata,  praesertira  prope  oesophagum  ; 
ipseque  materia  viridi  plenus.  Evacuate  ven- 
triculo,  haec  materia  viridis  totam  tunicam  in- 
ternam  seciim  abripere  videbatur.  Oesopha- 
gi pars  inferior  inflammata ;  pulmones,  cor, 
^tque  cerebrum  integra  fuerunt. 

Exp.  III.— Octo  grana  oxidi  arsenici  albi 
ad  imam  colli  vertebram  cuti  felis  supposui,  et 
vulnus  sutiira  junxi.    Post  horae  dimidium, 
tenesmo  et  alvi  profluvio  alternantibus  affici 
coepit.  Post  horae  dimidium  alterum,  vomi- 
tus  invasit ;  per  horas  fere  tres  perstabat.  Vo- 
mitus  erat  vehemens,  et  ille  purgatione  fre- 
quente  cum  tenesmo  cruciatus.    Post  horam 
quartam  pupillae  fuerunt  dilatataej  respiratio 
frequens,  et  summa  debilitas.    Post  horam 
sextam  convulsiones,  et  paulo  post  mors,  su- 
pervenerunt. 

Sectio  cadaveris. —Vost  horas  tredecim  ani- 
mal aperui.  Corpus  rigidissimum  fuit :  in 
vulnere  liquor  nullus ;  arsenici  major  pars 
telae  cellulosae  agglutinata,  vulnusquc  levi- 

ter  inflammatum :  abdomen  valde  compres- 
sum.  Patefacto  abdomine,  jejunum  ac  ilium 
inflammata  cernebantur.  Parte  intestini  te- 
nuis aperta,  signa  inflammationis  majora  etiam 
fuerunt.  Ventriculi  superficies  interna  in- 
flammata, cum  macula  sanguinis  parva  ex- 
travasati ;  oesophagus  etiam  inflammatus. 
Stomachus  et  intestina  fere  vacua ;  in  quibus- 
dam  locis  mucus  viridis  et  subflavus.  Cere- 
brum atque  cor  non  praeter  naturam.  San- 
guis fluidus.   Vesica  urinaria  vacua. 

Exp.  IV.-^Hora  septima  A.  M.  oxidi  ar- 
senici  albi  grana  quatuor  oculo  cuniculi  si- 
nistrp  erant  immissa,  et  oculus  emplastro  ad- 
haesivo  valido  accurate  clausus.  Elapsis  10 
temporis  minutis,  ocuius  tumuit  j  quod  ad 
alia,  boras  fere  tres  yaluit,  dein  pulsus  ac- 
celeratus  fuit,  oculus  dexter  vitro  similis, 
pupilla  contracta,  respiratio  frequens  ac  par- 
ya,  debilitas  summa.  Viginti  temporis  mi- 
putis  ante  horam  secundapi  P.  M.  animal  e 

vita  ereptum  est.  Notetur,  hoc  animal  nurir 
quam  convulsionibus  fuisse  affectum. 

Sectio  cadaveris. — Postera  aurora,  ventri- 
culo  cibo  referto,  pars  media  contracta  fuit, 
superficies  interna  valde  inflammata,  atque 
prope  oesophagum  fusca,  tunicae  integrae, 
pylorus  ruber.  In  corde  sanguis  coagulatus  ; 
in  partibus  aliis  fluidus :  pulmones  et  cere- 
brum Sana :  oculus,  in  quo  arsenicum  posi- 
tum  erat,  valde  inflammatus :  tela  cellulosa, 
totum  per  caput,  sero  distenta  effuso  :  pupilla 
^  dilatata. 

Exp.  V. — Hora  dimidia  post  horam  septi- 
mam  A.  M.  imae  colli  vertebrae  sub  cutem 
cuniculi,  collocavi  grana  sexdecim  solutio- 
nis oxidi  arsenici  albi  saturatae,  charta  in- 
voluta  bibula.  Elapsis  15  temporis  minutis, 
magna  copia  minxit,  quasi  sine  notitia  ;  nunc 
debilissimus  fuit ;  respiratio  ac  pulsus  tardi. 
Hora  octava  animal  languidissimum  et  fri- 
gidum  crurum  posteriorum  usum  perdidit ; 
oculi  vitro  similes,  pupillae  multum  contrac- 

tae,  sed  cito  dilatatae  factae  fuerunt ;  respi- 
ratio  nunc  tarda  j  crura  posteriora  tremuere  j 
in  15  temporis  minutis  animal  extinctum  est. 

Sectio  cadaveris. — Horas  24  post  mortem 
corpora  scrutato,  duodenum  atque  pylorus 
inflammati  fuere  ;  cor  sanguine  coagulato  ple- 
num, sed  in  aliis  partibus  fluidus ;  pulmones 
atque  cerebrum  sana  ;  vulneris  nulla  inflam- 
matio. 

Exp.  VI.  —  Hora  nona  A.  M.  solutionis 
oxidi  arsenici  albi  saturatae  guttas  xl,  iti 
vulnus  felis  apud  collum,  posui.  Quinta  horae 
parte  bis  evomuit;  in  horis  tribus  atque  dimi- 
dia  mortuus  est.  Ante  mortem  alvi  proflu- 
vium,  et  pupillae  fuerunt  dilatatae. 

Sectio  cYzrtem.— Postridie  mane  vulnus 
multum  inflammatum;  intestina  tenuia  ac 
crassa  inflammatione  rubueruht ;  ventriculus 
valde,  praesertim  pylorus,  qui  sublividusfuit; 
superficies  interna  ventriculi  ruberrima  ;  san- 
guis fluidus  vesica  urinaria  vacua ;  pulmo- 
nes atque  cerebrum  Integra. 

Exp.  VII— Die  Octobris  vigesima  1812, 
quindecim  teraporis  minuta  post  horam  ter- 
tiam  P.  M.,  vulneri  sub  cutem  imae  colli 
vertebrae  felis  guttas  solutionis  oxidi  arsenici 
albi  X  immisi.  Elapsis  5  temporis  minutis, 
purgatione  et  voraitu  tentata  est.  Vespere 
bene  se  habuit ;  sed  per  tres  dies  continues 
debilis  visa  est :  diebus  autem  Octobris  24 
et  25  hilarem  sese  ostendit,  atque  cibum  de- 
voravit ;  die  26  graviter  aegrotavit,  et  vespere 
periit. 

Sectio  cadaveris.  —  Postero  mane,  in  vul- 
nere  quantitas  puris  erat  exigua ;  pars  vulne- 
ris,  quae  suppuraverat,  inflammatione  circum- 
data.  In  pericardio  aqua,  cor  flaccidum,  et 
ejus  vasa  sanguine  distenta  j  pulmones  natu- 
rales.  Pylorus  externe  aliquanto,  intus  autem 
maxime,  inflammatus.  Duodenum  et  colon 
inflammatione  ruberrima,  etiam  renes  ;  vesi- 
ca urinaria  vacua. 

Exp.  VIII. — Solutionis  oxidl  arsenici  albi 
saturatae  unciam  felis  validissimi  in  rectum 

injeci.  Elapsa  quarta  horae  parte,  viridem 
materiam  dejecit  j  et  in  alia  quarta  horae  par- 
te mucum  spumosum  ter  evomuit :  salivatio 
copiosa  fiiit,  et  ita  mansit  dum  animal  vi- 
vebat :  paulo  post  alvus  soluta  est,  atque  in- 
scius  minxit ;  pupillae  dilatatae  fuerunt  j  felis 
nync  languidissimus  evasit,  et  in  horis  qua- 
tuor  post  arsenicum  admotum,  raortuus  est. 

Sectio  cadavcris. — Pulmones  rubri  patuere ; 
rectum  valde  inflammatum,  alia  pars  contrac- 
ta,  alia  distenta  :  ventriculus  leviter  corru- 
gatus  J  cardia  externe,  atque  pylorus  interne^ 
inflammati:  in  ventriculo  materia  stercora- 
cea;  intestina  omnia  contracta;  intestina  te- 
nuia  et  caput  coli  inflammata :  cerebrum  sa- 
num. 

Exp.  IX.  —  Paulo  post  horam  octavam 
A.  M.  cani  grana  vii  oxidi  arsenici  albi,  in 
carne  condita  dedi.  Post  horam  evomuit: 
hora  tertia  P.  M.  alvum  dejecit ;  aliter  sanus 
fuit,  sed  nocte  non  tarn  hilaris:  postero  mane 
debilissimus,  vespere  extinctus. 


DE  VENEJ^IS  MINERALIBUS.  H 

Sectio  cndaveris.—Cor^oi^e  postridie  pate- 
facto,  ilium  multum  fuit  contractum  j  ventri- 
culus  extrinsecus  ruber,  inflammatus  magis 
prope  cardiam}  superficies  tota  interna  valde 
inflammata  juxtapylorum;  depressiones  mul- 
tae  subnigrae  molem  acicularum  capitum 
aequantesj  ventriculus  vacuus,  excepta  muci 
viridis  parva  quantitate ;  in  ventriculo  nul- 
lum arsenicum  reperi  potuit,  maculae  sangui- 
nis vasis  ejecti  in  renibus  plurimae  j  multum 
sanguinis  in  pulmonibus  congestum ;  vesica 
iirinaria  vacua. 

Exp.  X.— Paulo  post  horam  primam  P.  M. 
oxidi  arsenici  albi  grana  viii,  eodem  modo 
quo  supra,  cani  juniori  data  fuerunt.  Vehe- 
mentissime  ante  horam  tertiam  vomuit:  qua- 
drante  horam  ante  quartam  sanguinis  uncias 
duas  a  vena  jugulari  externa  detraxi :  post  5 
temporis  minuta  bis  mucum  spumosum  evo- 
muit,  atque  alvum  dejecit:  nocte  mortuus 
est. 

Sectio  cadaveris. — Intestina  leviter  inflam- 
mata ;  ventriculus  extrinsecus  leviter  inflam- 

matus,  intus  vix  inflammatus,  sed  viridi  mu- 
co  et  carnis  frustulis  plenus;  oesophagus  etiam 
sese  inflammatum  habuit ;  in  pulmonibus  san- 
guinis congestus  fuerunt ;  cor  sanguine  ple- 
num, et  vasa  propria  magna;  cerebrum  sa- 
num. 

Exp.  XI.  —  Die  Octobris  29,  cani  ejus- 
dem  foeturae  ac  priori,  sed  languid  issimo, 
hora  octava  A.  M.,  eodem  modo  quo  supra, 
oxidi  arsenici  albi  grana  viii,  praebui.  Symp- 
tomatis  iisdem  saepe  vexatus  est :  hora  ter- 
tia  graviter  aegrotavit,  sanguinis  uncias  duas 
e  arteria  femorali  superficiali  detraxi ;  postea 
hilarior  fuit :  dolorem  in  abdomine  visus  est 
sentire  :  sanguinis  uncias  tres  e  vena  jugulari 
externa  misi ;  hoc  facto  lac  cepit :  melius 
sese  habuit  vespere  ac  mane  postero  j  in  ves- 
pere  non  tarn  hilaris :  postridie  alvi  proflu- 
vium  invasitj  valde  languebat;  hora  nona 
mortem  obiit. 

Sectio  cadwveris. — Postridie  corpus  scruta- 
tus  sum.  Vulnus  in  crure  fuit  album,  speciei 

a  sanatione  alienae,  et  non  accurate  clausum, 
qiioniam  urina  intrasset:  vulnus  super  ve- 
nam  jugularem  bene  curatum  :  intestina  non 
inflammata;  ventriculus  contractus,  sed  color 
naturalis;  macula  inflaramationis  prope  pylo- 
rum  parvai  quantitas  atrae  bilis  in  ventriculo 
parva;  ilii  intus-susceptio  duplex,  intestini 
portio  intus-suscepti  exterior  sana,  sed  te- 
nera,  et  interior  sphacelo  correpta,  et  por- 
tio intima  inflammata  atque  contracta ;  rec- 
turn  faecibus  plenum ;  vesica  urinaria  vacua ; 
cerebrum  sanum. 

Exp.  XII. — Cani  ejusdem  aetatis,  sed  ve- 
getiori,  grana  oxidi  arsenici  albi  x  praebita 
sunt;  semel  tantum  evomuit,  postea  hilaris 
fuit. 

Exp.  XIII. — Die  Novembris  21,  vulneri 
in  coUo  felis  solutionis  oxidi  arsenici  albi  in 
aceto  saturatae  guttas  lx  imposui.  Ante  elap- 
sas  horas  quatuor  cum  semisse  alvum  bis  de- 
jecit  5  et  in  aliis  horis  tribus  copia  scri  mag- 

ua  a  vulnere  fluxit :  postridie  mane  mortuus 
est. 

Sectio  cadaveris. — Die  Novembris  23,  cor- 
pus aperui ;  rigidissimum  fuit ;  pupillae  dila- 
tatae ;  inflammatio  vulneris  magna,  sed  cu- 
tem,  telam  cellulosam,  et  musculos  paucos 
aflSciens ;  in  vulnere  serum  fuit  j  cerebrum 
atque  thoracis  viscera  sana.  Ventriculus  pro- 
pe  oesophagum,  atque  pylorum  extrinsecus 
leviter,  interne  autem,  valde  inflammatus  j 
pylori  color  obscure  rubeus. 

Oj3servationes. — In  his  experimentis,  ar- 
senicum,  corpori  extrinsecus  admotum,  aeque 
cito  lethale  fuit,  ac  intrinsecus  datum,  et  effi- 
cacissimus  quidem  modus  hujusmodi  veneni 
adhibendi  videtur.  Cum  enim  interne  adhi- 
betur,  vacuitas  ventriculi  vel  plenitudo  mul- 
tum  valent  ad  vitam  protrahendam,  aut  mor- 
tem accelerandam.  Venenum  quoque  vomi- 
tu  et  dejectionibus  reddi  potest  *.  Arseni- 


»  Inflamniationfm  vero,  quae  ex  veiieno  iiascitur,  tainetsi  totuin  ve- 
nenum voinitu  redditumfuerit,  animal  interflcere  posse,  minime  dubi- 
tandum,  puto. 

cum,  contra,  extrinsecus  admotum,  non  red- 
di  potest,  sed  vires  infractae  manent  dum  vi- 
vit  animal.  Ex  his  experimentis  quoque  con- 
Stat,  arsenicum  solutum  citius  lethale  esse 
quam  solidum,     Arsenicum  in  quacunque 
forma,  et  cuicunque  parti  admotum,  ventri- 
culum  atque  intestina  modo  speciali  afficere, 
ex  iis  constat,  quae  ,cadaveribus  scrutatis  ob- 
servantur,  et  a  symptomatis,  nausea  scili- 
cet, vomitu,  atque  alvi  dejectionibus.  Ca- 
davere  secto,  ventriculum  invenimus  praeci- 
pue  inflammatum,  interdum  oesophagum,  ac 
intestina  alia   sanguinem  in  vasis  fluidum,  in 
corde  coagulatum  ;  cerebrum  semper  sanum ; 
vesicam  urinariam  semper  vacuam  *  ;  sangui- 
nem congestum  in  pulmonibus,  saepius  au- 
tem  ex  veneno  in  ventriculum  recepto,  quam 
extrinsecus  admoto.  Intus-susceptiones  duae 
in  his  experimentis  observatae  sunt ;  altera  ab 
usu  externo,  altera  ab  interno.  Hae  vehemen- 
tissimum  hujus  veneni  ostendunt  efFectum. 


*  Sncpc  nulla  vidctnr  cssa  sccictio  uriQSC. 


I 

Clar.  Domi  Everard  Home  casum  pueri  nar- 
rat,  qui  arsenico  hausto  periit.  Cadavere  pa- 
tefacto,  ilii  intus-susceptio  fuit  *.  NuUam  si- 
milem  historiam  in  libris  invenire  possum. 
Putredinem  rapidam  ab  auctoribus  meraora- 
tam  nunquam  vidi.  Arsenicum  nec  accele- 
rare  nec  protrahere  putredinem  videtur,  ut 
etiam  a  Doctore  Jaeger  t,  Metzger,  et  Pro- 
fessore  Pfaff  de  Kiel  observatum  estt.  Metz- 
ger casum  narrat,  ubi  corpus  post  mortem  1 8 
dies  indagatum  est.  "  Cadaver,"  inquit, "  quod 
"  mireris,  sine  uUo  foetore  et  putredinis  sig- 
"  no  erat,  ut  et  absque  maculis  lividis,  si  di- 
"  gitorum  apices  excipias§.'*  Professor  Pfapf 
in  quodam  arsenico  extincto  invenit,  putre- 
dinem progressum  nullum  fecisse,  tametsi 
corpus  14  dies  in  sepulchro  conditum  fuerat. 
Idem  de  maculis  lividis  dici  potest,  ut  a 


*  Transactions  of  a  Society  for  the  improvement,  of  medical  and 
diirurgical  knowledge,  voL  i,  p.  1 J  6. 

I  Edinburgh  Med.  and  Surg.  Journal,  vol.  7. 
^  Med.  and  Phys.  Journal,  vol.  xvi,  p.  95. 
§  Schlegel  Collect.  Opus.  torn,  iv,  p.  22. 

Metzger  dictum  est,  "  macularum  livida- 
"  rum,"  ait,  "  in  superficie  corporis  nulla  est 
"  consideratio  inter  signa  mortis  ex  venefi- 
"  cio.  Possunt  enim  adesse  aut  abesse  sine 
"  ulla  suspicione  accepti  aut  rion  accepti  ve- 
«  neni 

Arsenicum  circa  collum,  ut  amuletum,  non- 
nunquam  usurpatur.  Celeb.  Mead  t  quidem 
miratur  rem  tam  corrosivam  ita  adhiberi. 
Nunquam  ita  usurpari  debet,  symptomata 
enim  lethalissima  et  mortem  quidem  indux- 
it  I.  Ex  arsenico  partibus  excoriatis,  ulcera- 
tis',  atque  scabiosis  admoto,  mors  quoque 
orta  est.  Schenckius,  qui  omnia,  quae  ad 
medicinam  pertinent,  ante  tempus  suum  col- 
legit  ;  casum  memorat  juvenis,  scabie  univer- 
sa  vexati,  cui  unguentum  ex  arsenico  appli- 
catum  erat,  quique  mane  in  lecto  mortuus 
inventus  est  §.   Mead  infantis  casum  narrat. 


•  Schlegcl  Collect.  Opus.  torn,  iv,  p.  24. 

f  Mead  on  Poisons,  p.  117, 

\  Gmelin  Apparat  Medicam.  torn,  i,  p.  251. 

§  Ohserv.  Medicin.  torn,  ii,  lib.  vii,  obsen'.  208. 

qui  vomitu  atque  purgatione  periit,  a  vulnere 
levi  in  capite  a  pectine  facto.    Pecten  oleo 
humidus  fuerat,  in  quo  arsenicum  infunde- 
batur  *.     Wepferus  casum  narrat  puellae 
capitis  phthiriasi  affectae,  cui  arsenicum  bu- 
tyro  commistum  adraotum  fuit  :  sexto  die  ab 
inunctione  diem  obiit  supremumt.  Celeb. 
HoFFMANNUS,  post  commcmorationem  vene- 
iiorum  vegetabilium  quae  ad  fines  telorum  in 
bello  posita  fuerant,  "  Relatum,"  ait,  "  vero 
5«  mihi  est  venenum,  quo  inficiunt  tela,  esse 
"  linimentum  ex  siicco  citri  et  arsenico  pa- 
"  ratum  t"     In  Hildani  operibus  multi 
casus  atque  observationes  sunt  de  effectibus 
arsenici  noxiis  in  cancris  ||. 

Quidam  psora  affectus,  arsenici  solutionem 
admovit :  paucis  horis  elapsis,  scrotum  dolore 
tumore  atque  oedemate  affectum  fuit ;  rigores 
etiam  et  febris  supervenerunt  §. 


•  Mead  on  Poisons,  p.  117. 

I  Cicut.  Aquat  Hist.  cap.  21,  hist.  15. 

I  HoH'manni,  Op.  Om.  (Edit  1740),  torn.  i.  p.  199. 

II  Fab.  Hildani  Opera,  cent  vi,  observ.  80  et  81. 
§  Lond.  Med.  Review  and  Mag.  Tol.  ii,  p.  198. 

Sproegel  "  arsenici  crystallini  albi"  circi- 
ter  drachmam  unam,  canis  mediocris  magm- 
tudinis  in  dorso,  incisionibus  cutis  inspersit : 
symptomatajam  relata  accesserunt:  ventricu- 
lus  atque  intestina  turn  interne,  cum  extrin- 
secus,  valde  inflammata  sunt :  in  ventriculo 
etiam  et  intestinis  sanguinis  extravasatio : 
"  cutis,  in  qua  venenum  applicatum  fuit, 
«  tota  erat  livida,  subnigra  et  tumida :  vena- 
"  rum  tunicae  rubrae  et  inflamraatae.  In 
«  thorace  pleura  itidem  cum  pericardio  in- 
«  flammata:  cor  sanguine  plenissimum,  etpul- 
«  mones  ruberrimi  adparuerunt :  unoque  ver- 
«  bo,  inflammatio  multo  vehementior  obser- 
"  vata  est,  quam  si  animal  eandem  arsenici 
"  quantitatem  intus  sumpsisset.    Bis  adhuc 
eodem  modo,  eodemque  cum  efFectu  in  ca- 
"  nibus  hoc  experimentum  repetii  *." 

Dominus  Sherwen  vespere  in  pal  mam  fri- 
cabat  granum  arsenici :  poster©  mane,  urinae 
secretio  aucta  fuit :  diebus  elapsis  duobus. 


•  Experimenta  circa  vcncna  in  viv.  animal,  instit.  Gottingac  1755, 
Exper.  36,  ext.  toin.  vi,  Ilallcri  morb.  dlsput. 

cuiii  grana  duo  in  palmam  fricata  fuissent, 

non  solum  aucta  est  urinae  secretio,  sed  etiam 

orta  est  nausea.  Arsenico  sub  formula  sequen- 

te  usus  est : 

*•  Arsenicum  Solubile  vel  Tartarisatum. 

Arsenici  albi, 
Chrystallorum  tartari,  singulorum,  |u ; 
Aquae  purae,  Ibi. 

"  Coque  per  horam  dimidiam  ;  deinde  cola  per  chartam, 
"  et  rite  evapoiatum,  sepone  quo  chrystalli  formen- 
"  tur  *." 

Diebus  30  elapsis,  grani  partem  sextam 
decimam  tartritis  arsenici  sumpsit  non  diluti : 
urinae  fluxum,  molestiam  quandam  in  oeso- 
phago,  et  cardialgiae  baud  absimilem,  exci- 
tavit  t. 

Quuni  arsenicum  veneficii  causa  datur, 
fere  intus  sumitur.  Quoniam  in  morbis  cu- 
randis  saepe  adhibetur,  de  quantitate  remedii 
liujus  potentissimi  maxime  cavendum  est. 
Solutionis  Doctoris  Fowler  quatuor  vel  quin- 


»  Mem.  of  the  Med.  Society  of  London,  vol.  ii,  p.  396  and  7. 
•f  Ibid.  p.  598. 

que  guttis  incipiendiim  est,  et  post  cibum  su- 

mi  debet  *. 

Experimento  uno  salivatio  accidit.  Dr  Kel- 
LiE  casum  notat,  quo  salivatio  occurrebat. 
Quanquam  satisfactionem  non  habui,  ullum 
animalium  sanatidi,  quibus  arsenicum  intus  ex- 
hibui,  misso  sanguine  j  mihi  tamen  fuit  persua- 
sum,  usu  liujus  remedii  vitam  animalis  unius 
productam  fuisse :  tametsi  in  hoc  experimento, 
cadavere  secto,  ilii  intus-susceptio  esset.  In  ca- 
sibus  paucis  sanguinis  missio  est  usurpata.  Dr 
Yelloly  primo  sanguinis  detractionem  hor- 
tafus  est  t ;  et  Dr  Roget  primo  tentavit  t 
Dominus  Davies  in  infante  sanguinem  misit : 
puellam  etiam  visit  quae  ad  sanitatem  ab  hoc 
remedio  reducta  fuerat  § .  Venaesectio  reme- 
dium  ab  his  casibus  potentissimum  apparet. 
Dominus  Sage  laudes  aceto,  potibus  atque 


•  Vide  a  case  of  Chronic  Rheumatism  with  remarks,  &c.  hj 
George  KeUie,  M.  D.  Leith.  Edin.  Med.  and  Sur.  Journ.  vol  iv. 
■j-  Edin.  Med.  and  Sur.  Jouni.  voL  v,  p.  393. 
\  Medico- Chirurg.  Trans,  vol.  ii. 
§  Med.  and  Phys.  Joum.  vol,  jxviii,  p.  317  and  349, 

clysteribus  acidulis  sumpto,  maximas  dedit  *. 
Experimentum  xiir.  aceti  efFectus  probandi 
causa  institui :  in  hoc  experimento  acetum 
effectum  habuit  nullum  in  vita  producenda. 


EXPERIMENTUM  CUM  TARTRITE 
ANTIMONir. 

Exp.  XIV.— Die  Octobris  20.  1812,  felis 
vulneri  colli  solutionis  tartritis  antimonii 
saturatae  guttas  lx,  post  horam  tertiam  p.  m. 
hora  dimidia,  imposui.  Tertia  horae  parte 
elapsa,  respiratio  celeris  atque  parva  erat;  al- 
vus  dejecta  est :  hora  tertia  post  antimonium 
admotum  animal  interiit. 

Sectio  cadaveris.—'PosteTO  die,  vulnus  val- 
de  inflammatum,  sed  inflammatio  non  cutem 
et  telam  cellulosam  transiit.  Ventriculus  ex- 


•  B.  G.  Sage  sur  moycns  de  remedier  aux  poisons  vogetaus, 
a  Paris  1811. 

trinsecus  leviter  inflammatus  ;  superficies  in- 
terna ex  inflammatione  valde  rubuit;  ventn- 
culus  muco  subviridi  completus  fuit ;  mesen- 
terium  admodum  inflammatum  ;  intestina 
tenuia  contracta ;  paulum  sanguinis  in  pul- 
monibus  sinistri  et  dextri  lateris  congestum. 

Observationes.— Ex  hoc  experimento  dis- 
ci potest,  arsenicum  atque  antimonium  eodem 
inodo  agere,  et  ab  utriusque  usu  externo  symp- 
tomata  esse,  atque  cadavere  secto  vestigia  mor- 
bida  eadem.  Tartris  antimonii  exterius  admo- 
ta,  et  intus  sumpta,  cito  occidit;  fortasse  ce- 
lerius,  quum  extrinsecus  admota,  atque  in 
minore  quantitate.    Nunquam  pro  veneno 
nunc  datur. ,  Cum  antimonium  in  quantitate 
nimia  datur,  methodus  medendi  est  eadem, 
venaesectio  scilicet,  et  caetera  remedia  quae, 
arsenico  sumpto,  adhibentur.  Antimonium 
est  maxime  timendum  infantibus  *  et  adul- 
tis  minus  validis  t.    Antimonii  emetica  sto- 


•  Audi  Praelcct.  Doctoris  Hamilton  de  Arte  Obstet 
f  Audi  Praelect  Doctoris  Gregory. 

machum  nonnunquam  tarn  debilem  reddunt, 
ut  ad  pristinam  valetudinem  vix  imquara  re- 
vertatur.  Clar.  Dr  Falconer  ait,  "  Antimony 
"  I  have  seen  produce  sucli  a  weakness  of 
"  the  stomach,  as  to  cause  every  thing  to  be 
"  rejected  from  it  j  and  I  have  also  seen  it 
produce  a  palsy  in  the  hinder  legs  of  a 
"  dog;  and  I  am  informed  this  happens  fre- 
**  quently,  among  hounds  where  crocus  me- 
"  tallorum  is  often  given  for  the  mange  *.'* 
Dom.  Sherwen,  quum  tartritem  antimonii 
cuti  sanae  admovisset,  elapsis  horis  paucis, 
calorem  et  perspirationem  auctos  invenit, 
nausea  et  alvi  et  urinae  fluxu  inductis  t. 
Dom.  Coleman  cani  juveni  tartritis  antimo- 
nii drachmam  dedit,  qui  elapsis  53  horae  mi- 
nutis  interiit:  interna  tunica  tota  ventriculi 
gangraena  fuit  correpta  t.  Ab  experimento 
tartritis  antimonii  jam  narrato,  constat  effec- 


«  Mem.  of  the  Med.  Soc.  of  Lend  voL  ii,  p.  224. 
f  Ibid.  p.  386-7-8-9. 

f  Coleman  on  Natural  and  Suspended  Respiration,  p.  156. 

tus  eos  arsenici  facile  credi  posse  j  chemia 
sola  dijudicare  possumus. 


EXPERIMENTA  CUM  ACETITE  PLUMBI. 

Exp.  XV. — Felis  imae  colli  vertebrae,  lx 
guttae  solutionis  acetitis  plumbi  saturatae, 
(in  aceti  atque  aquae  partibus.  aequalibus  so- 
lutae),  impositae  fuerunt.  Ab  hoc  animal  non 
affectum  fuit ;  vulnus  suppuravit :  elapsis  die- 
bus  10,  pars  colli  cutis  circa  palmae  magni* 
tudinem  delapsa  est ;  caetera  bene  se  habuit* 

Exp.  XVI. — Die  Januarii  9.  1813,  in  rec- 
tum canis  acetitis  plumbi  drachmas  duas,  mis- 
tas  cum  aquae  frigidae  unciis  duabus,  injeci. 
Post  pauca  temporis  minuta,  hujus  misturae 
partem  magnam  rejecit,  inde  statim  alvus  so- 
luta  evasit,  cum  tenesmo.  Postero  die  expe- 
rimento  quod  sequitur,  subjiciebatur. 

D 

Exp.  XVII. — Die  Januarii  12,  in  rectum 
canis,  qui  per  totam  diem  a  cibo  et  potu  absti- 
nuerat,  acetitis  plumbi  drachmas  duas,  mistas 
cum  aquae  tepidae  unciis  tribus,  injeci.  Elap- 
sis  3  temporis  minutis,  solutionis  majorem 
partem  ejecit  j  multae  faeces  et  mucum  deje- 
cit,  et  dolore  fiiit  affectus  :  hora  praeterita 
pedes  suos  traxit,  aliter  sanus  fuit :  dii  Ja- 
nuarii 14  pedum  usum  recuperavit. 

Exp.  XVIII.  —Die  Januarii  18,  horaunde- 
cima  A.  M.  canis  vulneri  in  coUo  acetitis 
plumbi  drachmas  duas  immisi.  In  intestinis 
dolorem  ferre  apparuit :  hora  elapsa,  hilaris 
fuit,  atque  cibum  devoravit :  postero  die 
etiam  vegetus,  vulnus  album,  sutura  quae  id 
clausit  laxa  fuit ;  pedera  unum  anteriorem 
non  tarn  facile  usurpare  potuit  ut  antea  :  die 
20,  pedibus  anterioribus  captus  est,  sed  aliter 
se  bene.habuit:  proximo  die,  cibum  devoravit, 
vulnus  suppurabat :  die  22,  in  pedibus  ante- 
rioribus claudicatio  multum  aucta  est;  vix 
ambulare  potuit;  concidit  si  currere  conatus 

sit ;  altitudinem  minimam  transire  non  potuit 
nisi  labens;  respiratio  difficillima  atque  parva; 
pulsus  celer  atque  debilis  ;  abdomen  fuit  tu- 
midura  j  carnis  quantitatem  minimam  cum 
maxima  difficultate  devoravit.  Die  23  hora 
dimidia  post  horam  octavam  A.  M.  convul- 
sionibus  pedum,  praesertim  anteriorum,  affec- 
tus  fuit :  bora  duodecima  periit. 

Sectio  cadaveris. — Corpus  rigidissimum  fuit, 
praesertim  pedes  anteriores ;  in  vulnere  puris 
quantitas  exigua  j  fibrae  musculorum  pallidae, 
sed  evidentes ;  ilii  intus-susceptip  erat  quin- 
que  pollices  longa,  quae  continebat  circiter 
pedes  intestini  duos  leviter  inflammati.  Ven- 
triculus  fuit  crassus,  plenus  atque  corrugatus; 
superficies  interna  inflammata;  viscera  tho- 
racica  sana,  praeter  partem  pulmonum  quae 
pallida  erat ;  sanguis  fluidus. 

Observationes. — Constat  per  Exp.  XV, 
maximum  ulcus  animalia  inferiora  non  affice- 
re,  et  vulnus  in  experimentis  factum  non  ani- 
malia afficere  posse.    Experimenta  XVI.  et 

XVII.  ostendunt  canem  vim  noxia  rejiciendi 
habere.    In  Experimentis  XVI,  XVII,  et 

XVIII,  animal  per  pauca  minuta  post  plum- 
bum exhibitum,  magno  pruritu  vexatum  fuit. 
Experimentum  XVIII.  morbi  a  plumbo  pro- 
gressura  monstrat,  praesertim  quum  vulneri 
admotum  fuit  :  plumbum  saepe  exitium  af- 
fert  quum  introrsum  sumptum  est  j  etsi  ca- 
sus, quibus  corpori  humano  extrinsecus  ad- 
motum laesit,  non  desunt*.  Sproegel  in 
venam  jugularem  canis,  mediocris  magnitu- 
dinis,  sacchari  saturni;  drachmas  duas  in  aqua 
calida  soluta  injecit :  animal  statim  mortuus 
est.  Canis  majoris  etiam  in  venam  jugula- 
rem sacchari  saturni  drachmam  in  aqua  tepi- 
da  solutam  injecit :  animal  hoc  etiam  statim 
periit.  Cani  molosso  .in  venam  jugularem 
solutionis  sacchari  saturni  drachmam  injecit : 
effectum  antea  observatum  nunc  etiam  vidit. 
In  canis  junioris  ac  parvi  venam  jugularem 


•  Percival  on  the  Poison  of  Lead,  et  Georgii  Baker  Equitis  Dis- 
sertationes  in  torn,  i,  ii,  and  Hi,  Lorid.  Med.  Transact. 

sacchaii  saturni  solutionis  circiter  semiscru- 
pulum  injecit :  hoc  animal  etiam  subito  pe- 
riit.   In  omnibus  his  casibus  pulmones  rubri 
atque  cruore  tincti  reperti  sunt,  omnesque 
venae  sanguine  repletae,  praesertim  venae 
cavae,  venae  portae,  et  venae  intestinorum : 
in  pulmonum  superficiem  sanguis  extravasa- 
tusfuit;  pulmones  ipsi  coUapsi ;  latus  cor- 
dis dextrum  sanguine  refertum  *.  Doctori 
Johnstone  videre  t  contigit,  felera  spatio  du- 
omm  dierum  perire,  qui  plumbi  maximam 
copiam  sumpserat.    Plumbum,  quocunque 
modo  adhibitum  sit,  intestina  speciali  modo 
afficere,  ex  symptomatis  atque  dissectionibus 
manifestum  est ;  plumbum  tantummodo  cor- 
poris parti,  cui  saepe  admotum  sit,  paralysin 
inducit,  hinc  typographi  atque  pictores  hac 
affectione  in  brachiis  et  manubus  saepe  vex- 
antur. 


•  Lib.  cltat.  Exper.  44,  45,  4G,  and  47. 
f  Johnstone  on  Mineral  Poisons,  p.  12f). 

EXPERIMENTA  CUM  BARYTA. 

Exp.  XIX.— Die  Octobris  17.  1812,  vul- 
neri  felis  apud  coUura  carbonatis  barytae  na- 
tivae  grana  xii  immisi.  Per  dies  duos  animal 
vegetum,  sed  die  19  animal  languidissimum  j 
respiratio  tarda  atque  gravis,  et  pulsus  vix 
sentiendus  eratj  convulsionibus  crurum,  prae- 
sertim  posteriorum,  afFectum;  pupillis  dilata- 
tis  ;  ac  vespere  extinctum  est. 

Sectio  cadaveris. — Proximo  die,  in  vulnere 
puris  exigua  fuit  quantitas  j  intestina  sana, 
ventriculus  leviter  inflammatus,  vesica  urina- 
ria vacua. 

Exp.  XX.— In  vulnus  apud  coUum  felis 
aetate  parva  solutionis  muriatis  barytae  satu- 
ratae  guttae  xx  positae  fuerunt.  Paulo  post 
alvus  soluta  ;  hora  elapsa,  convulsionibus  af- 

fectus,  pupillae  dilatatae,  cornea  opaca,  et  10 
horae  rainutis  vitam  perdidit. 

Sectio  cadaveris. — Mane  diei  posteri,  vul- 
nus  valde  inflammatum  fuit  j  viscera  thoracis 
Sana  j  viscera  abdominis  etiam  sana,  sed  con- 
tractaj  et  cerebrum  apoplexia  mortui  cere- 
bro  simile. 

Exr.  XXI.— Sub  cutem  felis  apud  collum 
solutionis  muriatis  barytae  saturatae  guttas  l 
posui.  Horae  parte  quarta  elapsa,  non  stare 
potuit ;  respiratio  erat  celeris  atque  parva  ;  et 
elapso  horae  quadrante  alio,  respiratio  tarda 
atque  sonora ;  in  aliis  15  minutis,  convul- 
sionibus  affectus  j  pupillae  dilatatae :  20  tem- 
poris  minutis  elapsis,  extinctus. 

Stctio  cadaveris. — Postera  aurora,  vulnus 
vix  inflammatum  ;  cerebrum  valde  inflamma- 
tum ;  inflammationis  maculae  apud  ventricu- 
lum;  pauxillum  sanguinis  pulmonibus  con- 
gestum  J  cor  non  praeter  naturam. 

Exp.  XXII. — Vulneri  felis  apud  dorsum 

solutionis  muriatis  barytae  saturatae  guttas 
XV  inserui ;  hora  dimidia  elapsa  evomuit ;  in 
15  horae  minutis  debilissimus  fuit,  atque 
hora  dimidia  mortuus  j  ante  mortem  alvum 
dejecit. 

Sectio  cadaveris. — Postridie  mane,  corpus 
rigidissimum  ;  vulnus  vix  inflammatum  j  vis- 
cera thoracis  atque  abdominis  sana,  nisi  ven- 
triculus  leviter,  tarn  externe  quam  interne, 
pylorum  prope,  inflammatus ;  cerebrum  valde 
injlajnmatum. 

Observationes. — Ab  his  experimentis  ap- 
paret,  muriatem  barytae  venenum  esse  perni- 
ciosius  quam  carbonas  barytae,  et  etiam  mu- 
riatem barytae  regni  mineralis  venenum  esse 
lethahssimum.  Murias  barytae  praecipue  in 
cerebrum  agit,  ut  sectio  cadaveris  plane  o- 
stendit :  taraetsi  nonnunquam  ventriculus  le- 
viter inflammatur,  et  intestina  inflammantur 
et  contrahuntur.  Murias  barytae  citius  quam 
ullum  aliud  ex  regno  fossili  venenum  necat, 
Ut  experimenta  Dom.  Brodie  monstrant,  nos- 

tra  non  repugnante  experientia.  T>oxa.  Bro- 
DiE  extrinsecus  cuniculo  muriatis  barytae 
grana  x  applicavit :  in  20  temporis  minutis 
mortuus  est.  Felis  rectum  solutionis  muriatis 
barytae  saturatae  unciam  cum  semisse  injecit  j 
in  65  horae  minutis  periit  *. 


EXPERIMENTUM  CUM  CARBONATE 
STRONTITIS. 

Exp.  XXIII. — In  vulnus  felis  apud  coUum 
carbonatis  strpntitis  nativae  drachmam  indi- 
di.  Nullum  effectum  edidit  j  vulnus  suppura- 
vit,  atque  paucis  diebus  curatum  est,  animale 
semper  vegeto,  atque  cibum  devorante, 

Observationes.  —  Hoc  experimentum  in- 
stitui  cognoscendi  causa  an  barytae  similis  sit 


•  Philos.  Transact.  Part  1,  for  1812,  p.  218. 

strontitig  carbonas  strontitis  nativae  extrin- 
secus  admota  innoxia  videtur.  "  It  is  not 
"  poisonous,"  inquit  celeb.  Joan.  Murray, 
"  nor  does  it  appear  to  exert  any  marked  ac- 
"  tion  on  the  living  system 


EXPERIMENTUM  CUM  SULPHATE  CUPRI. 

ExPER.  XXIV.— Hora  nona  A.  M.  vulne- 
ri  validissimi  felis  apud  collum  sulphatis  cu- 
pri  grana  x  imposui.  Horis  quatuor  elapsis 
languidissimus  fuit :  in  horis  sex  non  stare 
potuit  ;  hora  septima  A.  M.  diei  insequentis 
mortuus  fuit. 

Sectio  cadaveris.—YxAnus  cupri  colorem 
habuit :  hie  color  multum  difFusus  fuit,  stra- 
tum musculorum  secundum  viride  :  viscera 
abdominis  sana,  nisi  macula  inflammationis 


•  Murray's  Materia  Medica  and  Pharmacy,  vol.  i,  p.  25. 

ventriculi  cardiam  prope  ;  vesica  urinaria  dis- 
tenta  fuit  j  cerebrum  sanum. 

Observationes. — Hoc  experimentum  mon- 
strare  videtur,  sulphatem  cupri  venenare,  tex- 
turam  corrumpendo  partium  quibus  admotum 
est.    Cuprum  raro  efFectum  noxium  inducit, 
quum  cuti  sanae  admotum  estj  talis  autem 
habitus  irritabilis  existere  potest,  ut  alicujus 
rei  tactus  in  quo  cuprum  est,  corpus  multum 
aflBciat,  et  nonnunquam  materiae  tactus  quae 
corpori  humano  non  infesta  est.  Dominus 
Butler,  anxietatibus,  animi  deliquiis  atque 
aliis  symptomatis  vexatus  fuit,  ex  odore  pig- 
menti  olei,  cupri  cerussae  atque  sulphatis 
zinci  tactu*.    Dr  Falconer  hominis  casum 
narrat,  qui  manuum  usum  netum  abstergente 
aerosum  perdiditt. 


•  Philos.  Transact,  vol.  i.,  p.  19. — vol.  liv,  p.  16. 
'f  Falconer  on  the  Poison  of  Copper,  p.  30. 

fexPERIMENTA  CUM  MURIATE  HYDRAR- 
GYRI. 

Exp.  XXV. — Vulilferi  felis  aetate  parva 
apud  coUum  quinque  grana  inserui.  A  vulnere 
serum  cito  missum  fuit :  elapsis  horis  sex  tor- 
pebat,  alvum  solutam  cum  tenesmo  habuit, 
vulnus  siccum  fuit,  cibum  mane  recusavit, 
sed  paulum  per  diem  edit :  torpor  per  totum 
diem  mansit :  vespere  vulnus  fuscum  fuit  at- 
que  tactu  durum,  halitus  foetidissimus,  hali^ 
tui  hominis  sirailis  qui  hydrargyro  afficitur  : 
postero  mane  periit. 

Scctio  cadaveris. — Proximo  die,  corpus  ri- 
gidissimum  fuit ;  textura  in  vulnere  musculo- 
rum ad  profunditatem  magnum  corrupta,  co- 
lore muriati  hydrargyri  similis  ;  linea  mani- 
festa  partes  viventes  a  mortuis  separavit :  pul- 
mones,  cor  atque  cerebrum  sana  j  intestina 

tenuia  leviter  inflammata;  in  ventiiculo  quan- 
titas  atrae  bilis  magna. 

Exp.  XXVI.— Felis,  cui  grana  quatuor 
dedi,  vomitionibus  atque  alvi  solutionibus 
cum  tenesmo  torsus  fuit  j  elapsis  horis  sex 
hilaris  evasit,  atque  cibum  devoravit. 

Exp.  XXVII.— Idem  felis,  cui  elapsis  tribus 
diebus  grana  octo  dedi,  iisdem  cruciatus  fiiit, 
signis  sed  pejoribus,  quoniam  sanguineam 
materiam  evomuit;  elapsis  duobus  horis  ad 
sanitatem  rediit. 

OlJSERVATiONES.— Exp.  XXV.  vim  magnam 
corrodendi  muriatem  hydrargyri  habere  os- 
tendit,  et  animal  hac  vi  periisse.  Hydrargy- 
rum, quocnnque  modo  applicatum,  hac  vi 
agere  verisimile  videtur,  atque  efFectus  suos 
peculiares  in  intestina  atque  glandulas  sail- 
vares  exercere.  Exp.  XXVI.  et  XXVII. 
vim  in  ventriculum  animal ium  inferiorum 
bene  demonstrant. 

CONCLUSIONES, 

1.  Venena  Mineralia  aqua  soluta,  citiiis  et 
minore  copia  animal  occidere,  quam  si  baud 
soluta  sint. 

2.  Arsenicum,  antimonium,  atque  plum- 
bum, quacunque  forma,  et  cuique  parti  exhi- 
bita  sint,  effectus  peculiares  in  intestina  ex- 
ercent.  Duo  prima  vomitiones  atque  purga- 
tiones  inducunt,  atque  plumbum  constipa- 
tionem  atque  brachiorum  paralysin.  In  utro- 
que  casu  ventriculi  et  intestinorum  inflamma- 

/         tio  observatur. 

3.  Murias  barytae  praecipue  in  cerebrum 
agit,  ut  ex  sectionibus  cadaverum  apparet. 
Omnium  venenorum  mineralium  lethalissi- 
mum  est. 

4.  Sulphas  cupri  atque  murias  hydrargyri 
praecipue  perdunt  textura  partium  corrum- 
penda.    Arsenicum  atque  antimonium  tam 

cito  extrinsecus  admota,  quam  intiis  sumpta, 
venenant,  atque  citius  sub  solutionis  forma 
aclhibita. 

5.  Veteres  hypotheses  quae  dixerunt  ai'se- 
nicum  effectibus  mechanicis,  vel  effectibus 
nervosis  necare,  falsae  esse  videntur  :  ad 
quamcunque  enim  partem  admotura  est,  in 
intestina  agit :  tamen  non  dubitari  potest, 
arsenicum  aeque  ac  antimonium  et  barytum 
eflfectum  topicum  habere,  quum  superfidlei 
tenero,  ut  ventriculo  aut  oculo,  admotum  est. 

6.  Eadem  symptomata  ab  usu  externo  ut 
interno  arsenic!,  antimonii,  plumbi  atque  ba- 
rytae  oriuntiir.  Cum  medicus  symptomata 
veneni  invenit,  ct  tamen  nulla  est  causa  cre- 
dendi  venenum  in  ventriculum  assumptum 
fuisse,  in  memoria  tenere  oportet,  eadem 
symptomata  venenis  vulneri  applicatis  posse 
induci. 

7.  Arsenicum,  antimonium,  baryta,  et  cu- 
prum, an  externe  interncve  summa  pruden- 
tia  usurpari  debent. 

Postquam  prima  pars  tentaminis  nostri  pre- 
lo  subjecta  est,  experimentum  sequens  insti- 
tuebatur,  Doctore  Duncan  jun.  monente. 
;  ,  Pie  Junii  5,  40  horae  minutis  post  horam 
octavam  A,  M.  cuniculi  in  vulnus  apud  col- 
lum  circiter  drachma  solutionis  oxidi  arsenici 
albi  saturatae  posita  :  vulnus  sutura  clausum. 
Hora  elapsa,  debilissimus  evasit  j  respiratio 
celeris  erat,  et  per  duas  horas  cum  semisse  ita 
manebat ;  pupillae  dilatatae :  hora  prima 
P.  M.  respiratio  debilis,  sed  tardior  :  10  tem- 
poris  minutis  praeteritis,  respiratio  tardior 
quam  antea,  sed  gravior  :  in  aliis  20  minutis, 
animal  mortuum  esse  visum.  Nunquam  usum 
musculorum  voluntarium  perdidit. 

Sectio  cadaveris— Corpus  adhuc  calidura 
patefactum  fuit :  cordis  motus  manebat ;  va- 
lidior  ct  celerior  factus  est,  admota  congerie 
galvanica  ex  laminis  12  zinci  et  cupri  12 
compositaj  post  10  horae  minuta  cordis 

motus  cessavit ;  iterum  renovatus  galvanis- 
mo,  etiam  postquam  cor  a  corpore  remotum, 
et  latus  ejus  sinistrum  apertum  fuit:  la- 
tus  dextrum  sanguine  nigro  plenum,  sinis- 
trum sanguine  florido :  pulmones  sani  et 
collapsi :  ventriculus  externe  sanus,  nisi  me- 
dia pars  contracta  ;  ejus  motus  languide  exci- 
tari  potuit,  per  3  vel  4  horae  minuta;  oe- 
sophagus sese  contraxit  per  20  temporis  mi- 
nuta post  mortem.  Intestina  tenuia  jnflam- 
mata;  eorum  motus  per  pauca  minuta  lan- 
guide excitari  potuit :  ventriculi  superficies 
interna  tota  valde  inflammata,  praesertim  oe- 
sophagum  prope  :  vesica  urinaria  vacua ;  ce- 
rebrum sanum  :  musculi  voluntarii  etiam  con- 
tracti  fuerunt  galvanismo. 

Hoc  experimentum  monstrat,  ut  irritabi- 
litas  ventriculi  fere  extinguatur  usu  arsenici 
externo. 


FINMS. 


